Julie Delpy

D **Julie Delpy** (* 21. Dezämber 1969 z Paris) isch e franzeesisch-US-amerikaanischi Schauspiiler, Reschiseeri, Draibuechautoori un Sängeri.

## Lääbe

D Julie Delpy isch e Doochter vum franzeesische Schauspiilebaar Marie Pillet un Albert Delpy. Im Alter vu fimf joor isch si zum eerschte Mool uf ere Theaterbiini gstande. An dr Filmhoochschuel z New York het si Reschy studiert un läbt syter anne 1992 z Los Angeles.

E eerschti chlaineri roll het si im Film *Détective* vum Jean-Luc Godard (1985) iiberchuu. Fir iri Roll in *Die Nacht ist jung* (1986) isch sin 1987 fir dr César as Beschti Noowugsdaarstelleri nominiert woore. Iri eerscht grooß Hauptroll het si anne 1987 im Film *Die Passion der Beatrice* vum Bertrand Tavernier ghaa. Mit em z Dytschland seli erfolgryyche Film *Hitlerjunge Salomon* vu dr Agnieszka Holland (1990), wu si di wyybli Hauptroll gspiilt het, het iri internazionaal Karrieere aagfange. Si het nocherdani unter Reschiseer wie Volker Schlöndorff in *Homo Faber* gspiilt, was ere ne Nominierig fir dr Europäisch Filmbryys yybrocht het. Au het si di wyyblig Hauptroll in *Drei Farben: Weiß* vum Krzysztof Kieślowski ibernuu. Im Disney-Film *Die drei Musketiere* vu 1993 het me si in ere Nääberoll chenne sää. Derzue het si 1997 im Film *American Werewolf in Paris* di zwoot Hauptroll vu dr Serafine Pigot gspiilt.

Uf dr Berlinale isch si mit em US-amerikaanische Reschiseer Richard Linklater un irem Schauspiilkolleeg Ethan Hawke drei Mool verdrätte gsii: 1995 mit *Before Sunrise,* 2004 mit *Before Sunset* un schließli 2013 mit *Before Midnight,* ere Liebesgschiicht in drei Dail, wu iiber 18 Joor goot. As Ko-Draibuechautoori vu *Before Sunset* un *Before Midnight* het d Delpy baid Mool e Oscar-Nominierig iiberchuu, derwyylscht iri schauspiilerisch Laischtig im dritte Dail e Golden-Globe-Nominierig kriegt het.

Anne 2001 het si in siibe Folge vu dr US-Erfolgsseeri *Emergency Room – Die Notaufnahme* d Fryndin vum Dr. Kovac gspiilt. Im Spootjoor 2003 isch e CD mit elf Chanson in änglischer un franzeesischer Sprooch uusechuu, wu si gsunge un derzue Gitarre gspiilt het.

Im Joor 2007 het si uf dr 57. Berlinale ire Reschydebüt *2 Tage Paris* voorgstellt, 2009 het si mit *Die Gräfin* iri Verfilmig vum Lääbe vu dr ungaarische „Bluetgreefi“ Elisabeth Báthory bresäntiert. Mit *2 Tage New York* het d Delpy 2012 dr Fuurtsetzigsfilm vu *2 Tage Paris* in d Kino broocht. Boodi Kummeedine hän di kulturälle Unterschiide zwische Amerika un Frankryych parodiert. Si heeb s Kunzäpt vu dr fräche Franzoose gäärn, het d Delpy as Grund fir iri Ussenandersetzig mit em Teema aagee. Dää Film het si z Dytschland uf em Münchener Filmfescht voorgstellt. 2015 un 2019 sin mit *Lolo – Drei ist einer zu viel* un *My Zoe* nomool zwee Fil chuu, wu sii inszeniert het, 2024 isch *Les barbares* uusechuu. Fir iri Film duet si au d Draibiecher schryybe.

Anne 2017 het d Delpy dr Europäisch Filmbryys in dr Kategory *Beschti europäisch Laischtig im Wältkino* iiberchuu.

Vu 2004 bis 2013 isch d Delpy mit em dytsche Filmkumpenischt Marc Streitenfeld liiert gsii. Us däre Bezieig isch im Jänner 2009 e Suhn firigange.

## Uusglääseni Filmografy

; as Daarstelleri
* 1985: *Détective*
* 1986: *Die Nacht ist jung* *(Mauvais Sang)*
* 1987: *Die Passion der Beatrice* *(La Passion Béatrice)*
* 1990: *Hitlerjunge Salomon*
* 1991: *Homo Faber*
* 1993: *Killing Zoe*
* 1993: *Younger and Younger*
* 1993: *Die drei Musketiere* *(The Three Musketeers)*
* 1994: *Drei Farben: Weiß * *(Trzy kolory: Biały)*
* 1994: *Geschichte(n) des Kinos – 2(a) Allein das Kinos * *(Histoire(s) du cinéma – 2(a) Seul le cinéma)*
* 1995: *Before Sunrise*
* 1996: *Tykho Moon*
* 1997: *American Werewolf in Paris*
* 1998: *L.A. Without a Map*
* 1998: *Schuld und Sühne * *(Crime and Punishment)*
* 2001: *Investigating Sex*
* 2001: *Waking Life*
* 2001: *Emergency Room – Die Notaufnahme * (*ER*, Fäärnseeseerie 7 Folge)
* 2002: *CinéMagique * (Disney-Attrakzioon)
* 2004: *Before Sunset*
* 2004: *Die Kreatur – Gehasst und gejagt * (*Frankenstein*, Miniseerie)
* 2005: *Broken Flowers*
* 2006: *The Hoax*
* 2006: *Guilty Hearts*
* 2006: *The Legend of Lucy Keyes*
* 2007: *2 Tage Paris * *(2 Days in Paris)*
* 2009: *Die Gräfin * *(The Countess)*
* 2009: *The Air I Breathe – Die Macht des Schicksals* *(The Air I Breathe)*
* 2011: *Familientreffen mit Hindernissen * *(Le Skylab)*
* 2012: *2 Tage New York * *(2 Days in New York)*
* 2013: *Before Midnight*
* 2014: *Avengers: Age of Ultron*
* 2015: *Lolo – Drei ist einer zu viel* *(Lolo)*
* 2016: *Wiener Dog * *(Wiener-Dog)*
* 2017: *Bachelors – Der Weg zurück ins Leben * *(The Bachelors)*
* 2018: *Burning Shadow*
* 2019: *My Zoe*
* 2021: *On the Verge * (Fäärnseeseerie, 12 Folge)
* 2023: *The Lesson*
* 2024: *Les barbares*

; Reschy un Draibuech
* 2007: *2 Tage Paris * *(Deux jours à Paris)*
* 2009: *Die Gräfin* *(The Countess)*
* 2011: *Familientreffen mit Hindernissen * *(Le Skylab,* au Draibuech)
* 2012: *2 Tage New York* *(2 Days in New York)*
* 2015: *Lolo – Drei ist einer zu viel * *(Lolo)*
* 2019: *My Zoe*
* 2024: *Les barbares* (au Draibuech)

## Diskografy
* 2003: *Julie Delpy*
* 2009: *Die Gräfin*

## Uusglääseni Uuszaichnige
* 1987: César-Nominierig fir *Die Nacht ist jung* (Beschti Noowugsdaarstelleri)
* 1988: César-Nominierig fir *Die Leidenschaft der Beatrice* (Beschti Noowugsdaarstelleri)
* 1991: Nominierig fir dr Europäisch Filmbryys fir *Homo Faber* (Beschti Daarstelleri)
* 2005: Empire Award fir *Before Sunset* (Beschti Daarstelleri)
* 2004: *San Francisco Film Critics Circle Award* fir *Before Sunset* (Beschti Hauptdaarstelleri)
* 2005: Oscar-Nominierig fir *Before Sunset* (Bescht adaptiert Draibuech – zäme mit em Richard Linklater, em Ethan Hawke un dr Kim Krizan)
* 2007: Publikumsbryys vum Tallinn Black Nights Film Festival fir *2 Tage Paris*
* 2008: César-Nominierig fir *2 Tage Paris* (Bescht Originaaldraibuech)
* 2008: Prix SACD (Noowugsbryys – Film)
* 2010: Reschybryys vum *Cabourg Romantic Film Festival* fir *Die Gräfin*
* 2011: Speziaalbryys vu dr Jury vum Festival Internacional de Cine de San Sebastián fir *Skylab*
* 2013: *Dublin Film Critics Circle Award* fir *Before Midnight* (Bescht Draibuech – zäme mit em Richard Linklater un em Ethan Hawke)
* 2013: *Hollywood Film Award* fir *Before Midnight* (Bescht Draibuech – zäme mit em Richard Linklater un em Ethan Hawke)
* 2013: Los Angeles Film Critics Association Award fir *Before Midnight* (*Bescht Drehbuch* – zäme mit em Richard Linklater un em Ethan Hawke)
* 2013: *San Diego Film Critics Society Award* fir *Before Midnight* (Bescht Draibuech – zäme mit em Richard Linklater un em Ethan Hawke)
* 2014: *Boston Online Film Critics Association Award* fir *Before Midnight* (Bescht Draibuech – zäme mit em Richard Linklater un em Ethan Hawke)
* 2014: Golden-Globe-Nominierig fir *Before Midnight* (Beschti Hauptdaarstelleri – Kumeedi oder Musical)
* 2014: National Society of Film Critics Award fir *Before Midnight* (Bescht Draibuech – zäme mit em Richard Linklater un em Ethan Hawke)
* 2014: Oscar-Nominierig fir *Before Midnight* (Bescht adaptiert Draibuech – zäme mit em Richard Linklater un em Ethan Hawke)
* 2017: Europäische Filmbryys (Beschti europäischi Laischtig im Wältkino)

## Weblink

* 
* 

## Fueßnote